**PROTOCOL privind stabilirea onorariilor pentru avocatii care acorda asistenta juridica in materie penala**

**Sursa:** [Uniunea Nationala a Barourilor din Romania](http://www.unbr.ro)   
  
Avand in vedere dispozitiile art. 5 din Hotararea Guvernului nr. 83/2005 privind organizarea si functionarea Ministerului Justitiei publicata in Monitorul Oficial al Romaniei, Partea I, nr. 132 din 11 februarie 2005, cu modificarile si completarile ulterioare, precum si prevederile art. 159 din Statutul profesiei de avocat, publicat in Monitorul Oficial al Romaniei Partea I, nr. 45 din 13 ianuarie 2005,   
Tinand seama de prevederile art. 26 alin. (1) lit. a) si alin. (2) din Legea nr. 146/1997 privind taxele judiciare de timbru, publicata in Monitorul Oficial al Hornaniei, Partea I, nr. 173 din 29 iulie 1997, cu modificarile si completarile ulterioare,   
Ministerul Justitiei si Uniunea Natorala a Barourilor din Romania incheie prezentul protocol   
  
Art. 1  
In cazurile in care, potrivit legii, asistenta juridica a faptuitorului, invinuitului, inculpatului sau a condamnatului este obligatorie, in situatia in care organul de urmarire penala sau instanta apreciaza ca invinuitul, inculpatul, partea vatarmata, partea civila sau partea responsabila civilmente nu si-ar putea face singura apararea, precum si in alte cazuri prevazute de lege in care se impune desemnarea unui avocat din oficiu, Ministerul Justitiei va asigura in bugetul sau de venituri si cheltuieli sumele necesare platii onorariilor pentru avocati.   
  
Art. 2  
(1) Onorariile care se cuvin avocatilor pentru acordarea asistentei juridice potrivit art.1 , sunt urmatoarele:   
a) 200 lei pentru fiecare faptutor, invinuit sau inculpat, asistat in cursul urmaririi penale sau in cursul judecatii;   
b) 300 lei pentru fiecare faptuitor, invinuit sau inculpat, asistat in cursul urmaririi penale sau in cursul judecatii, atunci cand cel putin doua persoane au calitatea de faptuitor, invinuit sau inculpat in cauza;   
c) 400 lei pentru fiecare faptuitor, invinuit sau inculpat, asistat in cursul urmaririi penale sau in cursul judecatii, atunci cand cel putin cinci persoane au calitatea de faptuitor, invinuit sau inculpat in cauza:   
d) 100 lei pentru asistenta juridica acordata pentru fiecare invinuit sau inculpat in cazul luarii, inlocuirii, revocarii, incetarii, prelungirii sau mentinerii masurilor preventive;   
e) 150 lei pentru asistenta juridica gratuita acordata, in cursul urmaririi penale sau in cursul judecatii, partii vatamate, partii civile sau partii responsabile civilmente. Acest onorariu se acorda pentru fiecare parte vatamata, parte civila sau parte responsabila civilmente, in cazul in care una sau mai multe persoane au calitatea de parte vatamata , parte civila sau parte responsabila civilmente;   
f) 200 lei pentru asistenta juridica acordata in caile extraordinare de atac;   
g) 100 lei pentru asistenta juridica acordata in cazul cererii de revocare a suspendarii executarii pedepsei sub supraveghere, a contestatiei la executare, a cererilor de intrerupere sau amanare a executarii pedepsei inchisorii sau detentiunii pe viata, inlocuirii tratamentului medical, mentinerii, inlocuirii sau incetarii masurii internarii medicale, precum si in celelalte cazuri prevazute in Titlul III si Titlul IV din Partea speciala a [Codului de procedura penala](http://www.dreptonline.ro/legislatie/codul_procedura_penala_2007.php);   
h) 100 lei pentru asistenta juridica acordata in cauzele intemeiate pe prevederile Legii nr. 275/2006 privind executarea pedepselor si a masurilor dispuse de organele judiciare in cursul procesului penal;   
i) 150 lei pentru asistenta juridica acordata in procedura plangerii in fata judecatorului impotriva rezolutiilor sau ordonantelor procurorului de netrimitere in judecata, formulate in temeiul prevederilor art. 2781 din [Codului de procedura penala](http://www.dreptonline.ro/legislatie/codul_procedura_penala_2007.php).   
(2) Onorariile cuvenite avocatilor pentru asistenta juridica acordata, potrivit prevederilor alin. (1), in cursul urmaririi penale se acorda o singura data pentru intreaga durata a urmaririi penale, iar, in cursul judecatii, separat pentru fiecare grad de jurisdictie.   
(3) Onorariile prevazute la alin.(1) se majoreaza cu 100% in cazurile in care asistenta juridica din oficiu este asiqurata intre orele 20.00-08.00 ori in zilele nelucratoare.   
  
Art. 3  
In cazul in care delegatia aparatorului desemnat din oficiu inceteaza, potrivit art. 171 alin . (5) din [Codului de procedura penala](http://www.dreptonline.ro/legislatie/codul_procedura_penala_2007.php): la prezentarea aparatorului ales, procurorul prin ordonanta sau, dupa caz, instanta prin incheiere, va dispune plata onorariului cuvenit aparatorului desemnat din oficiu pentru prestatiile efectuate pana la data incetarii insarcinarii, tinandu-se cont de timpul necesar studierii dosarului, complexitatea cauzei, durata si numarul actelor de urmarire penala la care aparatorul a luat parte sau numarul de termene la care a fost prezent in fata instantei. Onorariul astfel stabilit nu poate fi mai mic de 25% din valoarea onorariului ce ar fi fost cuvenit daca prestatia avocatiala din oficiu ar fi fost finalizata.   
  
Art. 4  
(1) Plata onorariului pentru asistenta juridica acordata in faza de urmarire penala, cand aceasta faza se termina prin trimiterea in judecata a inculpatului, se face pe baza incheierii instantei legal sesizate, la primul termen de judecata cu procedura completa. Incheierea instantei in care se stabileste cuantumul onorariului datorat, potrivit criteriilor stabilite la art. 2 si, dupa caz, art. 3, constituie document justificativ pentru decontarea acestuia de catre departamentul economico-financiar si administrativ al tribunalului.   
(2) In situatiile in care procurorul a solutionat cauza, dispunand prin ordonanta scoaterea de sub urmarire penala sau incetarea urmaririi penale impotriva invinuitului sau inculpatului, plata onorariului pentru asistenta juridica acordata in cursul urmaririi penale se face pe baza ordonantei respective, care constituie document justificativ pentru decontarea acestuia de catre departamentul economico-financiar si administrativ al tribunalului.   
(3) Dispozitiile alin. (2) se aplica si in cazul in care ordonanta de scoatere de sub urmarire penala sau incetare a urmaririi penale a fost emisa de procurorul militar din cadrul parchetului militar al carul sediu se afla in circumscripta tribunalului.   
(4) Plata onorariului cuvenit pentru asistenta juridica acordata din oficiu, in faza de judecata, se dispune, potrivit criteriilor stabilite la art. 2 si, dupa caz, art. 3, prin hotararea instantei de judecata   
  
Art. 5  
(1) Referatul care atesta prestatia avocatiala efectiva, confirmat de organul judiciar, insotit de documentele justificative, cum sunt incheierile, ordonantele si minutele, se inanteaza baroului de catre avocat in termen de cel mult 5 zile de la data emiterii documentului justificativ, in vederea verificarii, atestarii si centralizarii referatelor.   
(2) Dupa verificarea si atestarea referatelor de catre barou, acesta le centralizeaza si le inainteaza departamentului economico-financiar si administrativ al tribunalului.   
(3) Plata onorariilor stabilite conform prezentului protocol se va face in cursul lunii calendaristice in care referatele au fost depuse de catre barou la departamentul economico-financiar si administrativ al tribunalului, daca referatele in cauza au fost depuse pana la data de 20 a lunii respective.   
  
Art. 6  
(1) Prezentul protocol intra in vigoare la data de 1 octombrie 2008 si se va derula in limita sumelor prevazute in bugetul de venituri si cheltuieli al Ministerului Justitiei pentru finantarea sistemului de asistenta juridica   
(2) La data intrarii in vigoare a prezentului protocol se abroga Protocolul nr. 61.475/450 din 23 iunie 2005 incheiat intre Ministerul Justitiei si Uniunea Nationala a Barourilor din Romania privind stabilirea onorariilor pentru avocautii care acorda asistenta juridica din oficiu sau asistenta juridica gratuita la cerere, cu exceptia prevederilor art. 5, precum si a dispozitiilor art. 6 referitoare la plata onorariilor pentru asistenta judiciara acordata in cauzele civile, care se abroga la data intrarii in vigoare a protocolului privind stabilirea onorariilor pentru acordarea asistentei de catre avocat, incheiat in temeiul prevederilor art. 38 alin. (3) lit. c) din Ordonanta de urgenta a Guvernului nr. 51/2008 privind ajutorul public judiciar in materie civila.